คือดิฉันได้มีอะไรกับแฟนวันที่17/06/62หลังจากนั้นวันที่14/07/62ประจำเดือนดิฉันมาเยอะมากแต่ทำไมเดือนสิงหาคมประจำเดือนดิฉันถึงยังไม่มาตอนนี้ก็วันที่17แล้ว อยากสอบถามคุณหน่อยค่ะ
สวัสดีค่ะ หากหลังจากที่มีเพศสัมพันธ์ในวันที่ 17 มิ.ย. ได้มีประจำเดือนมาแล้วในวันที่ 14 ก.ค. โดยมาในช่วงวันที่ที่ควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่มีการตั้งครรภ์เกิดขึ้นค่ะ ดังนั้น การที่ประจำเดือนในเดือน ส.ค. ยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะแต่หากเลือดที่ออกในวันที่ 14 ก.ค. ไม่ได้อยู่ในช่วงวันที่ที่ประจำเดือนควรจะมา เลือดดังกล่าวอาจไม่ใช่ประจำเดือนก็ได้ ดังนั้น ก็อาจลองตรวจหาการตั้งครรภ์ดู แต่หากตรวจไม่พบ ก็แสดงว่าไม่ได้มีการตั้งครรภ์เกิดขึ้น ก็ควรรอประจำเดือนต่อไปซักระยะค่ะ